b'\n_START_ARTICLE_\nHarpalus affinis\n_START_SECTION_\nUtbredelse\n_START_PARAGRAPH_\nHarpalus affinis  er en av de vanligste artene i slekten Harpalus. Den finnes i hele Europa, Nord-Amerika, Nord-Afrika, Oseania og Asia.  Finnes i Norge.\n_START_SECTION_\nUtseende\n_START_PARAGRAPH_\nHarpalus affinis er 8,5-12\xc2\xa0mm lang og har metallglans. Fargen er m\xc3\xb8rk, men kan variere mellom svart, gr\xc3\xb8nn, bl\xc3\xa5tt eller kobber.  Antennens fjerde og tredje ledd med  fine korte h\xc3\xa5r og noen lange h\xc3\xa5rb\xc3\xb8rster i spissen. Dekkvingene har punktur (sm\xc3\xa5 fordypninger) i rillenes mellomrom og fin kort h\xc3\xa5rbekledning langs kanten og bakerst. Dette skiller den fra alle de andre nordiske artene i slekten Harpalus. (Krever forst\xc3\xb8rrelse for \xc3\xa5 se). Brystskjoldet er bredt og mangler b\xc3\xb8rsten, et stivt oppst\xc3\xa5ende h\xc3\xa5r, ved bakhj\xc3\xb8rnet. Bakfotens f\xc3\xb8rste ledd (tars) er kortere enn sporen  i spissen av leggen (tibia).\n_START_SECTION_\nLevevis\n_START_PARAGRAPH_\nHarpalus affinis er en vanlig art p\xc3\xa5 t\xc3\xb8rre lokaliteter, \xc3\xa5pne enger og plasser. Den er vanligvis nattaktiv og lever som predator p\xc3\xa5 andre dyr. Den tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'